Recull variat de recursos que pretenen ajudar a les persones que estan passant per un procés de dol per la pèrdua d'una persona estimada.
Aquest recull conté principalment monografies i articles relacionats amb el tema, però també recursos web i institucions que proporcionen suport psicològic i social a les persones que necessiten treballar la mort i el dol.
Totes les monografies que es recomanen es poden consultar als centres DIXIT.
Comitè de Bioètica de Catalunya.
Recomanacions als professionals sanitaris per a l'atenció als malalts al final de la vida.
Llibre orientat als professionals del món sanitari amb indicacions per a assistir malalts que estan prop de la mort, per tal d'evitar i combatre el dolor i el patiment en la mesura del possible i atendre les demandes personalitzades en allò que sigui possible.
Cunill Olivas, Mònica; Clavero Marín, Pedro Juan.
La celebració d'una vida: guia per a la reflexió i planificació d'una cerimònia laica.
Guia i quadern de treball per preparar una cerimònia per la pèrdua d'un ésser estimat.
Pretén ser una ajuda per facilitar-ne els preparatius i té en compte els diferents moments en que es pot planificar la cerimònia, ja que no sempre acaba essent just després de la mort.
Dolor i dol: quadern de treball.
Barcelona: Fundació la Caixa, 2003.
Quadern d'ajuda per a aquelles persones que han perdut un familiar amb Alzheimer.
L'objectiu del taller és apaivagar el sentiment de pèrdua, superar el dolor i evitar el dol patològic.
Monografia que descriu els problemes psicològics dels infants i dóna a conèixer els possibles diagnòstics i tractaments.
Es donen consells als pares i mares per afrontar aquestes problemàtiques de manera responsable.
Esquerda i Aresté, Montse; Agustí, Anna M. El nen i la mort: acompanyar els infants i els adolescents en la pèrdua d'una persona estimada.
Llibre que ofereix una sèrie d'eines per acompanyar i ajudar a elaborar el dolor i les emocions que està vivint un infant quan ha perdut a un ésser estimat.
S'adreça a pares i mares, educadors, pediatres i a totes les persones que treballen amb infants i adolescents.
L'obra defensa el dret de tota persona de morir d'una forma serena, sense dolors ni altres símptomes importants i envoltada dels seus éssers estimats.
També tracta altres problemes ètics que poden sorgir al final de la vida com l'eutanàsia.
Llibre sorgit de les experiències i reflexions de l'autora després de treballar més de 10 anys a una unitat de cures pal·liatives amb persones que es trobaven al final de la vida.
La millora de l'atenció al final de la vida: la perspectiva dels familiars de pacients i dels professionals de la salut.
Barcelona: Generalitat de Catalunya, Departament de Salut, 2008.
Resultats d'un estudi que ha permès fer una aproximació a la perspectiva de familiars i professionals de la salut que han tingut cura de pacients al final de les seves vides.
S'aporten elements per millorar l'atenció i el suport a les famílies durant la malaltia i el procés de dol.
Guia que ofereix una nova perspectiva del dol a les persones que han patit la pèrdua d'una persona estimada.
Llibre que ensenya com assumir la pròpia mort i com preparar l'entorn per a una mort plena de pau i dignitat.
Ofereix eines per poder assimilar un diagnòstic greu i saber com relacionar-se amb els metges, els familiars i els pacients.
Assaig que ofereix recursos per poder afrontar l'última etapa vital, saber-la assumir i viure-la d'una manera el menys traumàtica possible, tant la pròpia persona com les persones que estan al seu voltant.
Guia adreçada a pares i mares, cuidadors, psicòlegs i educadors per ajudar a donar resposta a les preguntes dels infants sobre la pèrdua i el canvi, la vida i la mort.
S'inclouen recursos per explicar la mort als infants i les estratègies per ajudar a superar el dolor i els traumes.
Barcelona: Paidós; Fundació Vidal i Barraquer, 2004.
Obra que convida a reflexionar sobre la importància de la pèrdua d'una persona estimada.
L'autor ofereix estratègies per ajudar en aquestes reflexions i proporciona recursos per poder afrontar les pèrdues.
Llibre que integra sota una mirada psicoterapèutica els tres grans fenòmens que sorgeixen en situacions de pèrdua: el trauma, la culpa i el dol.
A més, aconsegueix ser un manual que serveix com a procés d'autoformació.
Art i absència és un programa educatiu que compta amb recursos, assessorament i activitats de formació per treballar les emocions davant la mort, les pèrdues, els canvis i els processos de dol.
Està promogut per AVES, primera entitat de suport al dol de l'Estat espanyol (1993).
El tabú de la mort: com parlar-ne amb els infants.
Acompanyament en el sofriment i en el morir.